Nå er Skjeggestad bro sprengt
Det har gått drøye to uker siden Skjeggestad bro på E18 i Holmestrand kollapset. Klokken 14.04 ble bruen sprengt - sprengningen ble sendt direkte på blant annet VGTV. – Dette ser ut til å ha gått veldig bra, sier prosjektleder i Statens Vegvesen, Arvid Veseth, til VG kort tid etter. Veseth forteller at mange mennekser har jobbet hardt den siste tiden for å få gjort alt klar til lørdagens sprengning. Det var den søndre delen av broen som ble spreng, nordre del står fortsatt. – Det vi må se på nå er hvordan broen kan gjenbrukes. Neste uke starter nærmere undersøkelser av broløpet, hvordan tilstanden er på fundamenteringen og hva slags tiltak vi må gjøre, sier han.Utrolig nok ble hverken personer eller biler skadet i brokollapsen tidligere denne måneden, til tross for at det daglig passerer næmere 10.000 biler over Skjeggestad bro. Det var lenge uvisst om den 230 meter lange broen måtte rives, og deretter bygges opp igjen. Etter råd fra blant annet brospesialister ble det til slutt ble det besluttet at den skulle sprenges, men når en ny bro skal bygges opp igjen er imidlertid usikkert. Vegvesenet hadde ikke tatt noen sjanser og hadde opprettet en sikkerhetssone på 500 meter rundt selve brua. Tre boliger evakuert, og beboerne får ikke flytte hjem før søndag.Det var mange som også hadde samlet seg i området for å se sprengningen med egne øyne. Blant dem var statssekretær Bård Hoksrud (Frp) i Samferdselsdepartementet: – Dette er den veien jeg kjører til og fra jobb, sier Hoksrud, som er fra Bamble i Telemark, til NTB. Han berømmer Statens vegvesen for raskt arbeid med å klargjøre sprengningen. Om det kommer ekstra penger fra regjeringen kunne han lørdag ikke si noe om. – Akkurat nå kan vi ikke være opptatt av det. Vi må komme tilbake til penger senere, sier statssekretæren. – Jeg håper at veivesenet setter inn alle ressurser, slik at det nordgående løpet kan åpnes så fort som mulig, fortsetter ham. Grafikk:Slik planla de sprengningen av broenSkjeggestad bro ble sist inspisert sommeren 2011, og neste kontroll var planlagt i løpet av 2016. Vegvesenet har forklart brokollapsen med «grunnbrudd», der et leirras forskjøv pilarene. Det ble utført gravearbeid med en bulldozer nær broen, og dette har blitt pekt på som den mest sannsynlige årsaken. Holmestrand-fartsåren er ikke den eneste broen som ikke står støtt. VG har fått innsyn i Vegvesenets inspeksjonsrapporter, der veietaten selv slår fast at mange av de mest brukte broene i landet har skader eller mangler som truer bæreevnen. STOR VG-OVERSIKT: DETTE ER NORGES 104 UTSATTE BROER
To uker etter at Skjeggestad bro kollapset, er den nå sprengt.